
  24                                                        DR 30.11.2017                                                    

 
Untuk menjawab persoalan ini Tuan Yang di-Pertua, memandangkan persoalan 

yang dibangkitkan ini sangat spesifik, saya akan memberikan Yang Berhormat jawapan 
secara bertulis. Terima kasih Tuan Yang di-Pertua.  

Tuan Shamsul Iskandar @ Yusre bin Mohd. Akin [Bukit Katil]: Tuan Yang 
di-Pertua, boleh minta tarik balik yang ‘budak nakal’ tadi? It is not proper I think.  

Tuan Yang di-Pertua: Sewaktu dia sebut itu dia senyum.  

Dr. Ong Kian Ming [Serdang]: Tuan Yang di-Pertua, boleh minta huraian yang 
lebih terperinci lagi? Bagaimana dia menjadi satu ‘budak nakal’? 

Tuan Yang di-Pertua: Terima kasih Ahli Yang Berhormat, terima kasih. 

Datuk Rosnah binti Haji Abdul Rashid Shirlin: Saya tarik balik Tuan Yang di-
Pertua. Sebenarnya budak baik.  

Tuan Shamsul Iskandar @ Yusre bin Mohd. Akin [Bukit Katil]: Terima kasih. 
Terima kasih. 

 

8. Dato' Dr. Nik Mazian Nik Mohamad [Pasir Puteh] minta Menteri Kesihatan 
menyatakan, laporan daripada media sosial menyatakan, penyakit kusta telah menular 
kembali ke negara kita Malaysia kesan daripada penghijrahan pendatang warga asing 
daripada India, Bangladesh dan lain-lain yang tidak terkawal daripada 2013 sehingga 
sekarang. Adakah kementerian dapat mengesahkan kenyataan ini dan melaporkan 
secara terperinci berapakah kes kusta yang telah ditemui daripada tahun 2013 hingga 
sekarang. 

 Timbalan Menteri Kesihatan [Dato’ Seri Dr. Hilmi bin Yahaya]: Tuan Yang 
di-Pertua, terima kasih Yang Berhormat Dato' Dr. Nik Mazian Nik Mohamad, Pasir Puteh.  

Tuan Yang di-Pertua, soalan ini berkenaan dengan penyakit kusta ataupun 
leprosy. Kes baru kusta keseluruhan yang dilaporkan telah menunjukkan penurunan 
semenjak tahun 2013 dan jumlah baru kes kusta yang dilaporkan pada tahun 2013 ialah 
sebanyak 306 kes; 2014 - 308 kes; 2015 - 210 kes; 2016 - 206 kes; dan 2017 sehingga 
30 September - 188 kes.  

Melalui statistik ini, jumlah kes baru kusta di kalangan warganegara Malaysia 
telah menunjukkan penurunan semenjak tahun 2013 iaitu 207 kes di kalangan warga 
Malaysia kepada 123 kes pada tahun 2016. Jumlah kes baru kusta di kalangan 
warganegara asing juga telah menunjukkan penurunan semenjak tahun 2013 iaitu 89 kes 
kepada 83 kes pada 2016. 

Pada tahun 2016, peratusan kes baru kusta adalah di kalangan warga negara 
Indonesia 88 peratus; Nepal 48 peratus; Filipina 14 peratus; dan Myanmar 4 peratus. 
Tiada kes dilaporkan di kalangan warga India dan Bangladesh. Oleh itu, penyakit kusta 
pada masa sekarang adalah terkawal Tuan Yang di-Pertua.  

 Dato’ Dr. Nik Mazian Nik Mohamad [Pasir Puteh]: Terima kasih Menteri. 
Terima kasih Tuan Yang di-Pertua. Soalan tambahan saya kerana kusta sudah terkawal, 
nampak terkawal.  

Soalan saya tentang penyakit berjangkit yang lain khususnya penyakit 
berjangkit sexually transmitted diseases. Bolehkah kita mendapat sedikit gambaran 
daripada Menteri perkembangan tentang apakah jenis-jenis penyakit sexually transmitted 
diseases yang sedang membara atau meningkat sekarang di tanah air kita? Apakah 
usaha-usaha kerajaan untuk mengatasinya? Terima kasih. 

 Dato’ Seri Dr. Hilmi bin Yahaya: Tuan Yang di-Pertua, terima kasih di atas 
soalan itu. Saya tidak ada statistik yang tepat Tuan Yang di-Pertua. Akan tetapi dalam 
hal sexually transmitted diseases macam HIV, AIDS ini memang sudah ada menunjukkan 
kejayaan dalam usaha kita untuk menurunkan jumlah ya. Pada 10 tahun yang lalu, kadar 
kes baru pada 10 tahun lalu 28 kes per 100,000 populations. Sekarang sudah turun 
kepada 10.5 Tuan Yang di-Pertua, daripada 200,000 populations lebih daripada target 
kita. Target kita 11 tapi kita sudah turun kepada 10.5. Ini berkat daripada usaha kita 
berterusan.  

 

 

 



Untuk menjawab persoalan ini Tuan Yang di-Pertua, memandangkan persoalan yang dibangkitkan ini sangat spesifik, saya akan memberikan Yang Berhormat jawapan secara bertulis. Terima kasih Tuan Yang di-Pertua. Tuan Shamsul Iskandar @ Yusre bin Mohd. Akin [Bukit Katil]: Tuan Yang di-Pertua, boleh minta tarik balik yang 'budak nakal' tadi? It is not proper I think. Tuan Yang di-Pertua: Sewaktu dia sebut itu dia senyum. Dr. Ong Kian Ming [Serdang]: Tuan Yang di-Pertua, boleh minta huraian yang lebih terperinci lagi? Bagaimana dia menjadi satu 'budak nakal'? Tuan Yang di-Pertua: Terima kasih Ahli Yang Berhormat, terima kasih. Datuk Rosnah binti Haji Abdul Rashid Shirlin: Saya tarik balik Tuan Yang di- Pertua. Sebenarnya budak baik. Tuan Shamsul Iskandar @ Yusre bin Mohd. Akin [Bukit Katil]: Terima kasih. Terima kasih. 8. Dato' Dr. Nik Mazian Nik Mohamad [Pasir Puteh] minta Menteri Kesihatan menyatakan, laporan daripada media sosial menyatakan, penyakit kusta telah menular kembali ke negara kita Malaysia kesan daripada penghijrahan pendatang warga asing daripada India, Bangladesh dan lain-lain yang tidak terkawal daripada 2013 sehingga sekarang. Adakah kementerian dapat mengesahkan kenyataan ini dan melaporkan secara terperinci berapakah kes kusta yang telah ditemui daripada tahun 2013 hingga sekarang. Timbalan Menteri Kesihatan [Dato' Seri Dr. Hilmi bin Yahaya]: Tuan Yang di-Pertua, terima kasih Yang Berhormat Dato' Dr. Nik Mazian Nik Mohamad, Pasir Puteh. Tuan Yang di-Pertua, soalan ini berkenaan dengan penyakit kusta ataupun leprosy. Kes baru kusta keseluruhan yang dilaporkan telah menunjukkan penurunan semenjak tahun 2013 dan jumlah baru kes kusta yang dilaporkan pada tahun 2013 ialah sebanyak 306 kes; 2014- 308 kes; 2015- 210 kes; 2016- 206 kes; dan 2017 sehingga 30 September- 188 kes. Melalui statistik ini, jumlah kes baru kusta di kalangan warganegara Malaysia telah menunjukkan penurunan semenjak tahun 2013 iaitu 207 kes di kalangan warga Malaysia kepada 123 kes pada tahun 2016. Jumlah kes baru kusta di kalangan warganegara asing juga telah menunjukkan penurunan semenjak tahun 2013 iaitu 89 kes kepada 83 kes pada 2016. Pada tahun 2016, peratusan kes baru kusta adalah di kalangan warga negara Indonesia 88 peratus; Nepal 48 peratus; Filipina 14 peratus; dan Myanmar 4 peratus. Tiada kes dilaporkan di kalangan warga India dan Bangladesh. Oleh itu, penyakit kusta pada masa sekarang adalah terkawal Tuan Yang di-Pertua. Dato' Dr. Nik Mazian Nik Mohamad [Pasir Puteh]: Terima kasih Menteri. Terima kasih Tuan Yang di-Pertua. Soalan tambahan saya kerana kusta sudah terkawal, nampak terkawal. Soalan saya tentang penyakit berjangkit yang lain khususnya penyakit berjangkit sexually transmitted diseases. Bolehkah kita mendapat sedikit gambaran daripada Menteri perkembangan tentang apakah jenis-jenis penyakit sexually transmitted diseases yang sedang membara atau meningkat sekarang di tanah air kita? Apakah usaha-usaha kerajaan untuk mengatasinya? Terima kasih. Dato' Seri Dr. Hilmi bin Yahaya: Tuan Yang di-Pertua, terima kasih di atas soalan itu. Saya tidak ada statistik yang tepat Tuan Yang di-Pertua. Akan tetapi dalam hal sexually transmitted diseases macam HIV, AIDS ini memang sudah ada menunjukkan kejayaan dalam usaha kita untuk menurunkan jumlah ya. Pada 10 tahun yang lalu, kadar kes baru pada 10 tahun lalu 28 kes per 100,000 populations. Sekarang sudah turun kepada 10.5 Tuan Yang di-Pertua, daripada 200,000 populations lebih daripada target kita. Target kita 11 tapi kita sudah turun kepada 10.5. Ini berkat daripada usaha kita berterusan.